डॉक सारांशित करण्यासाठी: 1 मे रोजी लॉकडाऊनच्या तिसऱ्या टप्प्याची घोषणा करताना केंद्रीय गृहमंत्रालयाने सर्व सरकारी तसंच खासगी कंपन्यांमध्ये काम करणाऱ्या कर्मचाऱ्यांना आरोग्य सेतू अॅप डाऊनलोड करण्याची सक्ती केली होती. त्यावरून मोठो वाद झाला होता. 

त्यानंतर 17 मे रोजी केंद्रीय गृहमंत्रालयाने लॉकडाऊनच्या चौथ्या टप्प्याची नियमावली जाहीर करताना "हे अॅप सर्व कार्यालयांनी आपल्या कर्मचाऱ्यांना शक्यतोवर डाऊनलोड करायला सांगणे", तसंच स्थानिक जिल्हा प्रशासनाने नागरिकांना हे अॅप डाऊनलोड करण्याची सूचना द्यावी, असं या नवीन आदेशात म्हण्ण्यात आलं आहे. 

17 मे रोजी केंद्रीय गृहमंत्रालयाने जारी केलेल्या नियमावलीत आरोग्य सेतू अॅपबद्दल हे सांगण्यात आलंय

भारतात कोरोना विषाणूच्या संक्रमणाला आळा घालण्यासाठी सरकारने उचललेल्या पावलांपैकी आरोग्य सेतू अॅप महत्त्वाचं असल्याचं सांगितलं जात आहे. पण 2 एप्रिल रोजी केंद्र सरकारने आरोग्य सेतू अॅप लाँच केलं, तेव्हापासूनच हे अॅप वादग्रस्त राहिलं आहे. 

देशातल्या जवळपास 1 कोटी लोकांनी आपल्या मोबाईलमध्ये आरोग्य सेतू अॅप डाऊनलोड केल्याचा दावा केंद्रीय माहिती आणि प्रसारण मंत्रालयाने केला आहे. मात्र, या अॅपच्या सुरक्षिततेवरून बराच वादही आहे. 

मात्र, आरोग्य सेतू अॅप वापरणाऱ्या आणि केवळ भारतातल्याच नाही तर जगभरातल्या तज्ज्ञांनी या अॅपच्या डेटा सुरक्षिततेवर प्रश्नचिन्हं उपस्थित केलं आहे. 

कसं काम करतं आरोग्य सेतू अॅप?

आरोग्य सेतू अॅपमध्ये मोबाईल ब्लूटूथ आणि लोकेशन यांच्या मदतीने एखादी व्यक्ती गेल्या काही दिवसात कोव्हिड-19 पॉझिटिव्ह रुग्णाच्या संपर्कात आली होती का, याचा अलर्ट मिळतो. यासाठी कोव्हिड-19 चाचणी झालेल्या रुग्णांचा डेटाबेस तयार करण्यात आला आहे. हा डेटाबेस स्कॅन करून हा अलर्ट दिला जातो. 

हा डेटा सरकारशी शेअर केला जातो. 

केंद्रीय माहिती तंत्रज्ञान मंत्रालयाच्या MyGov कंपनीने हे अॅप तयार केलं आहे. कंपनीचे सीईओ अभिषेक सिंह यांनी बीबीसीशी बोलताना सांगितलं, "तुम्ही गेल्या दोन आठवड्यात एखाद्या कोरोनाग्रस्ताच्या संपर्कात आला असाल (ज्याची कोव्हिड-19 चाचणी झालेली आहे) तर हे अॅप तुम्ही त्याच्या किती जवळ होतात आणि किती दिवसांपूर्वी तुम्ही त्याच्या संपर्कात आलात, या माहितीच्या आधारे तुम्हाला संसर्ग होण्याचा किती धोका आहे, याची आकडेमोड करून उपाय सुचवले जातात."

तुमचं नाव आणि मोबाईल नंबर, तुमचं वय, प्रवासाचा इतिहास आणि तुम्ही...\nडॉक सारख्याच भाषेत सारांश:
कोरोना व्हायरसच्या लॉकडाऊनच्या चौथ्या टप्प्यात केंद्र सरकारने आरोग्य सेतू अॅपबाबत जरा शिथिल भूमिका घेतल्याचं दिसतंय.